De friahaste urkundliche Nennung vom Nama Erlanga is ausm Joar 1002. Scho 976 hod da Kaisa Otto II. de Kira St. Martin z Forchheim samt Zubehea am Bistum Wiazburg gschenkt. Da spadare Kaisa Heinrich II. hod im Joar 1002 de Schenkung bestetigt. In dera Urkund wead aa des "Zubehea" detailliat ogfiat. Drunta findd si aa a „villa erlangon“ (in da Bedeitung "Dorf Erlanga"). Dazua kema san aa no zwoa Meilenquadrat glei estli vo da Regnitz, sidlich und neadlich vo da Schwaboch, wo si heit de Erlanga Oidstod befindd.